**Pályázati felhívás**

**Büfé céljára szolgáló helyiség bérbeadására**

**1. Az Ajánlatkérő adatai:**

Ajánlatkérő neve: **Dunaharaszti II. Rákóczi Ferenc Általános Iskola**

Ajánlatkérő címe, posta címe: 2330 Dunaharaszti Rákóczi u. 28.

**2. A pályázat tárgya:**

A Dunaharaszti II. Rákóczi Ferenc Általános Iskola 2330 Dunaharaszti Rákóczi u. 28.

épületében található iskolai büfé működtetésére szolgáló 9 m2 alapterületű helyiség bérbeadása határozott időre.

**3. A szerződés meghatározása:**

Helyiségbérleti szerződés.

**4. A szerződés időtartama:**

2021. szeptember 1-től határozatlan időtartamra

**5. Egyéb feltételek:**

5.1. A meghirdetett helyiség használatához szükséges közműszolgáltatásokat a bérbeadó biztosítja 10.000 Ft/hó átalánydíj megfizetése mellett.

5.3 A pályázó tudomásul veszi, hogy a büfé nyáron tanítási szünet alatt (június 15-től augusztus 31-ig) nem működik. Egyéb időszakban a nyitva tartást a pályázó határozza meg azzal a megkötéssel, tanítási idő alatt reggel 7.00 órától délután 13.00 óráig a nyitva tartás kötelező.

**6. A pályázatok benyújtásának helye és határideje:**

Helye: Dunaharaszti II. Rákóczi Ferenc Általános Iskola

2330 Dunaharaszti Rákóczi u. 28.
**Határideje: 2021. szeptember 18. 10.00 óra**

A pályázatot egy eredeti és az eredetivel mindenben megegyező egy másolati példányban, cégszerűen aláírva, zárt borítékban kell benyújtani. A borítékra kérjük ráírni: „Pályázat helyiségbérleti szerződésre.”

**7. A pályázatok elbírálásának tervezett időpontja:** **2021. szeptember 22. 16.00 óra**

**8. A pályázatok elbírálásának szempontjai, a pályázat értékelése**

**8. 1. A pályázatok elbírálásának szempontjai:**

**A pályázatok értékelése:**

|  |  |  |
| --- | --- | --- |
| **Értékelési szempont:** | **Értékelés módszere:** | **Súlyszám:** |
| **1.** **Megajánlott nettó havi bérleti díj… Ft./hó** | A minimális bérleti díj nettó 10.000,- Ft. (a rezsi költségátalány), a minimális bérleti díjnál alacsonyabb összegű (azaz kevesebb) megajánlást tartalmazó ajánlatot Ajánlatkérő érvénytelennek nyilvánítja.Az ajánlatok értékelésének képlete (fordított arányosítás, azaz a legalacsonyabb megajánlás a legkedvezőbb):P= (A legjobb / A vizsgált) X (Pmax — Pmin) + PminP: a vizsgált ajánlati elem adott szempontra vonatkozó pontszáma Pmax: a pontskála felső határa (10 pont)Pmin: a pontskála alsó határa (0 pont)A legjobb: a legelőnyösebb ajánlat tartalmi eleme (legalacsonyabb érték)A vizsgált: a vizsgált ajánlat tartalmi eleme | **60** |
| **2. Egészséges táplálkozást elősegítő választék forgalmazása (a választékot kérjük tételesen felsorolni) (Igen/Nem)** | Az értékelés módszere: Pontkiosztás, az alábbiak szerint: „Igen” vállalás esetén 10 pontot, „Nem” vállalás esetén 0 pontot kap Ajánlattevő. | **15** |
| **3. Értékesítési árpolitika (a felsorolt választék mellett kérjük a 2021. január 1-én alkalmazandó értékesítési ár bruttó összegét is megjelölni)** | Az ajánlatok értékelésének képlete (fordított arányosítás, azaz a legalacsonyabb megajánlás a legkedvezőbb):P= (A legjobb / A vizsgált) X (Pmax — Pmin) + PminP: a vizsgált ajánlati elem adott szempontra vonatkozó pontszáma Pmax: a pontskála felső határa (10 pont)Pmin: a pontskála alsó határa (0 pont)A legjobb: a legelőnyösebb ajánlat tartalmi eleme (legalacsonyabb érték)A vizsgált: a vizsgált ajánlat tartalmi eleme | **15** |
| **4. Referencia, tapasztalat** | Ajánlatkérő értékeli, ha ajánlattevő rendelkezik olyan referenciával, melynek tárgya oktatási intézmény területén büféüzemeltetés. „Igen” megajánlás esetén Ajánlattevő köteles benyújtani nyilatkozatát referenciájáról. Az értékelés módszere: Pontkiosztás, az alábbiak szerint: „Igen” vállalás esetén 10 pontot, „Nem” vállalás esetén 0 pontot kap Ajánlattevő. | **10** |

Az értékelési ponttartomány 0-10 pont.

**9. Egyéb követelmények:**

* A büfé kínálatának kialakítása az Országos Élelmiszerbiztonsági és Táplálkozástudományi Intézet (OÉTI) ajánlásában foglaltak figyelembe vételével történik.

- Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.

A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése.

A büfé alkalmazottainak rendelkezniük kell a szükséges végzettséget/képzettséget igazoló és az egészségügyi alkalmasságot igazoló okirattal.

**10. A pályázatból kizárásra kerül az a pályázó:**

a) aki ellen csőd-, felszámolási eljárás van folyamatban, aki végelszámolás alatt áll;

b) akinek az önkormányzati adóhatóságnál nyilvántartott adótartozása van;

c) akinek a pályázat kiírója felé a pályázati beadási határidő lejártakor tartozása áll fenn.

d) aki az államháztartásról szóló 2011. évi CXCV. törvény 41. § (6) bekezdésnek megfelelően a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint **nem minősül** átlátható szervezetnek.

**11. A pályázat érvénytelen, ha:**

a) a pályázatot a benyújtására rendelkezésre álló határidő lejárta után nyújtották be;

b) ha a pályázó a pályázatát úgy nyújtotta be, hogy a pályázat értékelésére 8.2. pont szerint nem nyílik lehetőség.

b) egyéb módon nem felel meg a pályázati felhívásban meghatározott feltételeknek.

**12. A pályázathoz csatolandó dokumentumok:**

– pályázati lap, melynek tartalmaznia kell a pályázó nevét, címét, elérhetőségeit, továbbá a fizetendő bérleti díj egy havi összegére tett ajánlatot (Áfa nélküli összeget kérjük megjelölni);

– a büfé kínálatának részletes bemutatása;

– a pályázó nyilatkozata, hogy nyertessége esetén a szerződés teljes időtartama alatt biztosítja a pályázatában bemutatott büfé kínálatnak megfelelően az árusítandó élelmiszerek bőséges, az egészséges táplálkozásra nevelést segítő választékát;

– a pályázó nyilatkozata, hogy a pályázati felhívás feltételeit elfogadja;

– szakmai bemutatkozás;

- referencia nyilatkozat a 4. értékelési szempontra benyújtott igen vállalás esetén. Kötelező tartalma: a referencia tárgya, a szerződést kötő másik fél megnevezése/elérhetősége, a teljesítés helye.

– nyilatkozat a nemleges köztartozásról;

– nyilatkozat arról, hogy az üzemeltetéshez szükséges szakhatósági engedélyek beszerzését a pályázó vállalja;

- a mellékelt átláthatósági nyilatkozat kitöltése és benyújtása.

**13.** Ajánlatkérő fenntartja magának a jogot, hogy a jelen ajánlatkérést az ajánlattételi határidő lejártáig figyelemmel a Ptk 6:74. § (3) bekezdésére visszavonja. Ajánlatkérő fenntartja a jogot, hogy az esetlegesen visszavont jelen ajánlatkéréssel azonos tartalmú, új ajánlatkérést versenyeztessen meg, illetve módosítsa azt. Az ajánlatot benyújtók ajánlatuk benyújtásával tudomásul veszik, hogy az ajánlatkérés visszavonása, eredménytelenítése, új ajánlatkérés közzététele, módosítása, valamint a meghirdetett tevékenység elmaradása miatt kártérítési, vagy megtérítési igénnyel nem léphetnek fel Ajánlatkérővel szemben.”

Dunaharaszti 2021. 09. 01.